บริเวณหน้าปากซอยงามวงศ์วาน 47 แยก 38 (หน้าธัชการคอนโด) พบว่ามีการประกอบธุรกิจร้านอาหารก่อให้เกิดความไม่ปลอดภัย และเดือดร้อนรำคาญ ดังนี้

1.การปลูกสร้างอาคารร้านอาหารชิดบริเวณทางสาธารณะและทางเท้า และบานหน้าต่างชิดขอบทางเท้า (ขอให้ตรวจสอบว่ารุกล้ำที่สาธารณะหรือไม่ และการปลูกสร้างถูกต้องหรือไม่)

2.การก่อสร้างอาคารร้านอาหารไม่ได้ปาดมุมบดบังทัศนะวิสัยในการมองเห็น เป็นอันตรายต่อการขับขี่รถยนต์ ในการเลี้ยวเข้า-ออก ซอยงามวงศ์วาน47 แยก 38 และทำให้เกิดอุบัติเหตุ รวมทั้ง ร้านอาหารมีการเตรียมเก้าอี้มาให้ผู้มาซื้ออาหารนั่งบนทางเท้า และนำรถจักรยานต์มาจอดรอซื้ออาหารทั้ง 2 ฝั่งถนนเป็นประจำ กีดขวางการจราจร และบดบังการมองเห็นในการขับขี่บนท้องถนน

3.นำถังน้ำแข็ง โต๊ะ เก้าอี้ มาวางบนทางเท้า ทำให้คนเดินเท้าต้องเดินหลบลงบนถนน เป็นอันตรายต่อการถูกรถเฉี่ยวชน

4.นำขยะเปียก มาวางกองไว้บริเวณที่สาธารณะ ส่งกลิ่นเหม็นและสกปรกก่อให้เกิดเชื้อโรค รอบบริเวณเป็นอย่างมาก